د افغانی سرې میاشتې له لوری پچیراګام کې له ۴۰۰ کډوالو سره مرسته تر سره شوه. نن دوشنبه د روان سپوږمیز کال د رجب المرجب میاشتې په ۱۷ نېټه‏د افغانی سرې میاشتې له لوری د ننګرهار ولایت ګوشتې ولسوالۍ کې له ۴۰۰ راستنېدونکو کډوالو کورنیو سره د ۲۴.۸ ټنه خوراکی توکو مرسته ترسره شوه. یاده مرسته چې د ملک سلمان خیریه بنسټ له لوری چمتو شوې وه، په کې هرې کورنۍ ته ‏۴۰ کیلو اوړه، ۵ کیلو غوړی، ۵ کیلو وریژې، ۵ کیلو بوره، ۵ کیلو لوبیا او ۲ کیلو خُرما ورکړل شوه. د یادونې وړ ده، چې تېره هم د ننګرهار په ګوشتې ولسوالۍ کې ۳۵۰ کډوالو کورنیو سره ټولټال ۲۱.۷ ټنه خوارکی توکو مرسته وشوه.